**Clinchet de oameni**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clinchet de oameni

Drumul asta parcă este ars de ploaie

Făr’de urmă-s paşii zilnic rătăciţi,

Clinchetul de oameni tace în convoaie

Ninse-n sporii nopţii jilavi, înrobiţi.

Nu mai ştiu de ce din poteci cu roze

Scutură-se viaţă într-un istm de praf,

Dalbele sonete zac în negre poze

Şi scrâşnesc a piatră ca-ntr-un epitaf.

Razele de umbre îmi măsoară goană,

Dar eu asamblez cu năluci înfipte

În ostrov de rugă rupt de la icoană,

Clinchetul de oameni ce-i ascuns în scripte.

Un banchet de gânduri arde-n austere

Temelii de peşteri, ce-au cuprins pământul,

Vor să muşte lumea cu dinţi de tăcere

Şi să juxtapună slovelor, cuvântul.

Dor îmi e de oameni ce rup colivie

Şi-n negoţ de vise-n piaţa de fiori,

Se îmbracă-n clinchet de luminăţie

Şi-n galop de melci îşi vorbesc cu flori.

De prea multe ierni zace nemurirea

În eternităţi sterile, şi-n tăceri orfane,

Vreau să fiu aedul ce-şi cânta sclipirea

În clinchet de oameni, cu chei diafane.

Marian Puscasiu

Septembrie 2015